על ילדיו אמר: "אני מחנך אותם כישראלים. הם יודעים שישראל היא המדינה שלהם. מה אגיד להם עכשיו, כשהם נאלצו לעמוד מול דבר כזה? בגיל שבע לימדו את הילד שלי שהוא שונה. האם לילדים שלי אין סיכוי לגדול פה כאזרחים שווים? למדתי לאהוב את העם היהודי וערכים חשובים, כמו נתינה, והנה אני חוטף סטירת לחי כואבת. זה פגע בי".



לדבריו, במסגרת עבודתו הוא נוסע לכנסים בחו"ל ושם עמד לא אחת מול טענות לאפליה ואפרטהייד במדינת ישראל. "תמיד הגנתי על המדינה וטענתי שזה לא נכון, והנה באים ומוציאים אותי מתוך החברה", אמר. "אני מקווה שאנשים במדינה יתעשתו ויבינו שקורה פה משהו מאוד לא טוב. זה יפגע לא רק בי ובנוספים, זה יפגע גם במדינת ישראל. זה נותן תחמושת בידי מתנגדיה".